Algemeen Archives - Page 23 of 23 - Transvaal Voortrekkers
2018-01-29 2018-01-28 by Elsa Schnetler
Die jaar het so pas in alle ywer begin en kommando's, oorde en kampe is klaar druk besig!
Die gebiedsdagbestuur verwelkom almal terug en doen dit in 'n baie spesiale verwelkomingsbrief aan almal.
Gun jouself 'n blaaskansie deur die verwelkomingsbrief van die gebiedsdagbestuur te lees.
Categories Algemeen, Gebiedsbestuur
2018-01-27 2018-01-21 by Elsa Schnetler
Die Voortrekkers Transvaal het begin met 'n museum en is tans besig om voortrekker stoepstories en staaltjies te versamel. Kom kyk gerus wat ons reeds in ons museum het. Ons museum soek ook 'n gepaste naam en almal word uitgenooi om voorstelle saam te bring.
Ons verwys graag daarna as 'n "lewende biblioteek" vir ouerwordende voortrekkers.
Kom kuier saam op Saterdag 10 Februarie 2018 in die gebiedskantoor te 990 Francis Baard straat, Hatfield, Pretoria en deel die heugenis en nostalgie van ervarings uit jou Voortrekkerdae sodat ons dit in gedenkskrifte kan bewaar.
Daar sal twee kuiersessies wees sodat jy kan kies watter tyd jou beter pas: 10:00 -12:00 of 14:00 -16:00.
Ligte versnaperings gaan bedien word.
Saambringlysie: Eie staaltjie asook enige foto's of items wat aan die museum geskenk kan word.
Bevestig bywoning asseblief voor of op 8 Februarie 2018 aan Elsa Schnetler ([email protected] / 082 707 2010)
Enige navrae kan ook aan Elsa Schnetler gerig word.
2018-01-13 by Elsa Schnetler
Daar word verfwerk benodig by die gebiedskantoor en/of kommune.
Die Gebiedsdagbestuur wil graag 'n Voortrekker die geleentheid gee om hiermee te help en om die werk te doen. Indien jy sou belangstel hierin stuur asb 'n epos aan die gebiedskantoor ([email protected]) waarin jou prys per vierkante meter vir verfwerk aangedui word, teen Woensdag, 17 Januarie 2018.
Belangstellende persone se name / besighede sal op die gebiedskantoor se verskafferslys geplaas word en gekontak word vir 'n meer volledige kwotasie soos en wanneer nodig.
Vir enige navrae in die verband kontak gerus vir Izelle Ryan by die gebiedskantoor; [email protected] / 012 430 3914
Fort Klapperkop – 120 jaar
2018-01-08 by Willem Scholtz
Fort Klapperkop word op 18 Januarie 2018 120 jaar oud. Om hierdie geskiedkundige mylpaal te vier word daar vanaf die 18de tot en met die 21ste Januarie verskeie aktiwiteite by dié fort aangebied:
Op die 18de Januarie om 18:00 word daar 'n gedenklesing deur prof. A.C. van Vollenhoven aangebied. Koste vir hierdie geleentheid beloop R60 per persoon en sluit die kaas-en-wynfunksie in. Indien jy hierdie geselligheid wil bywoon is dit belangrik om voor die tyd jou bywoning te bevestig by Melissa Lindeque by 071 873 0705 of [email protected].
Op die 19de Januarie is die toegang na die erfenisterrein gratis (heeldag vanaf 08:00 tot 19:00). Die publiek word uitgenooi om laatmiddag 'n skemerkelkie te kom drink (almal moet hul eie verversings saambring).
Die 20ste Januarie is die hoogtepunt van die feesvieringe wat 'n vlaghysing deur Die Voortrekkers om 10:00, gedenktoer deur prof. A.C. van Vollenhoven, kanonskoot, heliograafdemonstrasie deur kol. Andy Malan, perderitte en tradisionele speletjies vir die kinders, volksdanse deur verskeie groepe en 'n vlagstryking deur Die Voortrekkers in. Toegang na die erfenisterrein is die heeldag (08:00 tot 19:00) gratis. Die publiek kan hul kampstoele, peikniekkombers en -mandjie pak: Daar sal beperkte vuurmaakplekke beskikbaar wees vier diegene wat wil braai.
Daar sal deur die loop van die dag 'n paar stalletjies beskikbaar wees wat snoeperye, inheemse plantjies en handgemaakte items sal verkoop. (Indien jy graag 'n stalletjie wil oprig om jou produkte te verkoop tydens hierdie geleentheid kontak asseblief vir prof. A.C. van Vollenhoven by 083 291 6104 of [email protected] vir meer inligting en reëlings. Let asseblief daarop dat daar alreeds genoeg kosstalletjies is.)
Op die 21ste Januarie kom die verrigtinge tot 'n einde met 'n gedenkingsdiens om 10:00, gedenktoere deur kol. Andy Malan en 'n lesing oor die Anglo-Boereoorlogposseëls. Toegang na die erfenisterrein is die heeldag (08:00 tot 19:00) gratis. Almal moet asseblief hul kampstoele of piekniekkombers saambring tensy jy gemaklik is op die gras of op jou voete. Daar sal weer perderitte vir kinders aangebied word.
Kom vier hierdie geskiedkundige mylpaal saam met ons gedurende 18de tot 21ste Januarie 2018 by Fort Klapperkop.